Karmiiniruusut

Laaksossa, Selkärankavuoristossa on vanha kaivos, joka on ajan saatossa muutettu kolkoksi, mutta koreaksi luostariksi. Erilaiset griipin kulkevat sisään ja ulos vuoren suojista miltei päivittäin. Vaikka nämä luostarin asukit ovat joillekin Laakson kansalaisille jokseenkin mysteereitä, yksi karmiiniruusu varmasti löytyy yhteisöstä kuin yhteisöstä.

Karmiiniruusut ovat olleet Laaksossa yhtä kauan kuin Kuningatarkunta. Emopuun väki eittämättä tietää heidän pitkäikäisestä yhteistyöstään joukkion kanssa, joka koostuu taidokkaista sotureista, kirkkaista mielistä, hyvistä mutta salaperäisistä griipeistä. Karmiiniruusut ovat antaneet Emopuulle lisää vartiovoimaa, apua, tarpeita. Vaihtokauppa on ollut tavanomaista. Jotkut huhut puhuvat, että kuningattaret ovat turvautuneet Karmiiniruusujen apuun hankkiutuakseen eroon häiriötekijöistä.

Nykyisin Emopuu ei ole kuitenkaan enää niin kääntynyt Karmiiniruusujen pariin ja kaikessa hiljaisuudessa kuningatar Adelka ei anna veljeskunnan johtajan Aldrichin nauttia luottamuksestaan.

Karmiiniruusut koostuvat paljolti griipeistä, jotka osaavat soturin tehtäviä. Joukosta löytyy kuitenkin myös parantajia, kronikoitsijoita, seppiä jne. Jokainen griippi löytää kyllä paikkansa Karmiiniruusuista.

Veljeskunta arvostaa niin voimaa, mutta myös älyä. Yleisesti karmiiniruusut ovat auttavaisia ja kohteliaan oloisia muita. griippejä kohtaan. Ylempiarvoisia kunnioitetaan, mutta varsinainen muiden alentaminen veljeskunnassa on harvinaista - ellei joku ole sitä ansainnut. Johtajan sana on tietenkin myös ainainen laki.

Nimityksestä ‘veljeskunta’ huolimatta joukkoon hyväksytään kaikkia sukupuolia ja rotuja. On tavanomaisinta, että Karmiiniruusuihin liitytään orpona. Luostarin väellä on tapana ottaa vastaan orpoja poikasia ja kasvattaa ne joukossaan. Aikuisuuden kynnyksellä nuoret saavat päättää, jäävätkö harjoittamaan karmiiniruusujen elämää vai lähtevätkö omille teilleen. Myöhemmin lähtö karmiiniruusuista kuitenkin koetaan suurena petturuutena.

Mitä kauemmin ja ahkerammin karmiiniruusu on ollut joukossa, sitä suuremmat mahdollisuudet hänellä on oppia lisää veljeskunnan taustoista ja todellisista päämääristä. Karmiiniruusut ovat Kuningatarkuntaa vanhempi yhteisö, joka on joutunut kauan sitten lähtemään kotiseuduiltaan. Yhteisöllä on ollut tapana olla apuna suuremmalle vallalle, mutta tosiasiassa Karmiiniruusut ovat jossain vaiheessa kääntyneet tavoittelemaan omaa valtaa. Mitä syvemmälle mennään, saadaan tietää että yhteisön kyvykkäimmät ovat päässeet käyttämään taitojaan vakoojina, salamurhaajinakin.

Heidän historiansa on verinen, siinä missä joskus se on ollut kunniakaskin.

Karmiiniruusut ovat eläneet hiljaista, rauhallista eloa Laaksossa, mutta ylemmissä arvoissa olevat griipit saattavat vihdoin haluta ottaa vallan käsiinsä Laaksossa…

Pikkufaktoja:

>> Karmiiniruusuilla ei ole suurempaa arvojärjestystä. Ylempään arvoon, joka neuvostonakin toimii, kuuluvat vanhimmat ja kyvykkäimmät griipit. Heidän käsissään on enemmän tietoa yhteisön toimista ja historiasta.

Ei kuitenkaan ole tavatonta nuoremmille lähestyä neuvostoa puhuakseen, mutta kunnioitusta täytyy olla.

>> Johtaja on aina ensisijaisesti se joka päättää veljeskunnan asioista, mutta jokainen jäsen on johtajalle kuin oma lapsi tai sisarus - hän kuulee jokaista.

>> Karmiiniruusujen luostarissa kasvaa hyvin tummanpunainen ruusu, joka on tullut veljeskunnan mukana muilta mailta. Ruusu on hyvin tärkeä veljeskunnalle ja he pitävät niistä hyvää huolta. (tästä jotain Aten 'kasvit'-osioon?)

>> Veljeskunta näkee Selkärankavuoriston että Kylkiluukanjonin näennäisesti omina alueinaan. Mitään suurempaa valvontaa ei kuitenkaan ole ja muiden griippien läsnäolo on toki sallittua! Yleensä alueella asuvat griipit ovat kuitenkin tietoisia luostarista ja sen väestä jossain määrin.

Muuta!

>> Karmiiniruusuilla on mitä luultavammin myös oma uskonto, mutta se tarvitsee vielä hiomista - täällä voidaan ideoita siitä!

>> Karmiiniruusujen luostarille on tulossa pohjapiirrustus jossain vaiheessa!

>> Ryhmittymään saa luoda vapaasti hahmoja ja sitä voidaan yhä kehittää! Tämä on hyvin raakaversio vielä! Mutta vallanhimoisia salamurhaajia jeejee!